(Návrh)

**VYHLÁŠKA**

**Úradu jadrového dozoru Slovenskej republiky**

**z .................. 2023,**

**ktorou sa mení a dopĺňa vyhláška Úradu jadrového dozoru Slovenskej republiky č. 52/2006 Z. z. o odbornej spôsobilosti
v znení neskorších predpisov**

Úrad jadrového dozoru Slovenskej republiky podľa § 24 ods. 9, 10 a 23 zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Úradu jadrového dozoru Slovenskej republiky č. 52/2006 Z. z. o odbornej spôsobilosti v znení vyhlášky č. 34/2012 Z. z. a vyhlášky č. 410/2019 Z. z. sa mení a dopĺňa takto:

1. V § 5 ods. 4 sa za písmeno a) vkladajú nové písmená b) a c), ktoré znejú:

„b) príprava na overenie odbornej spôsobilosti,

c) overenie odbornej spôsobilosti,“.

Doterajšie písmeno b) sa označuje ako písmeno d).

1. V § 7 odsek 9 znie:

„(9) Overovanie osobitnej odbornej spôsobilosti na predĺženie platnosti preukazu o osobitnej odbornej spôsobilosti sa uskutoční najskôr šesť mesiacov pred skončením platnosti preukazu o osobitnej odbornej spôsobilosti.”.

Poznámka pod čiarou k odkazu 4 sa vypúšťa.

1. V § 10 ods. 5 písmeno c) znie:

„c) dátum narodenia,“.

1. V § 12 ods. 1 úvodná veta znie: „Odbornú prípravu podľa § 4 alebo § 5 vykonávajú zamestnanci prevádzkovateľa špecializovaného zariadenia na základe poverenia podľa § 10 ods. 2 v týchto pracovných funkciách:”.
2. V § 12 ods. 1 písm. a) sa za slovo „zamestnancov“ vkladajú slová „držiteľa povolenia podľa § 5 ods. 3 písm. b) alebo c) zákona pre konkrétne jadrové zariadenie“.
3. V 12 ods. 1 písm. b) sa za slovo „simulátore“ vkladajú slová „pre konkrétne jadrové zariadenie,“.
4. V § 13 odsek 1 znie:

„(1) Odborná spôsobilosť lektorov podľa § 12 ods. 1 písm. a) alebo b) sa overuje ústnou skúškou pred skúšobnou komisiou pre lektorov podľa § 6 ods. 4.“

1. V § 13 sa vypúšťajú odseky 2 a 3. Doterajší odsek 4 sa označuje ako odsek 2.
2. V § 14 ods. 1 sa na konci pripájajú tieto slová: „na základe splnenia kvalifikačných požiadaviek a úspešného overenia odbornej spôsobilosti.“.
3. „Za § 18 sa vkladá § 18a, ktorý znie:

„**§ 18a**

**Prechodné ustanovenie k úprave účinnej od 1. januára 2024**

Doba platnosti preukazu o odbornej spôsobilosti vydaného podľa predpisov účinných do 31. decembra 2023 sa končí dňom uvedeným v preukaze o odbornej spôsobilosti.“.

**Čl. II**

Táto vyhláška nadobúda účinnosť 1. januára 2024.